钦定古今图书集成/明伦汇编/氏族典/第172卷 > 《廖用贤尚友录》 > 关引之
## 钦定古今图书集成/明伦汇编/氏族典/第172卷 > 《廖用贤尚友录》 > 关引之

按《太平府志》：“引之字瓞绵，少羸弱，奉庭训，手不释卷。
父嘉引，名噪诸生中，通天文、地理诸书，郡城因市河
不通人文受困，濬河修学，皆嘉引首事。引之果中辛
酉乡试，戊辰登进士，授河南汝州知州。值霪雨三月，
州城悉圮。属邑土贼告变，引之且筑且守，立法甚严，
有擒无纵，贼啮指不敢犯。升户部员外郎，晋礼部郎”
中。丁丑武场会试，引之，分房称得人。銮仪卫都督佥
事戴天祐其一也。升福建巡海道副总兵。郑芝龙初
授节制，所献礼仪，多海上珍异，引之坚却不受，芝龙
畏服。岛屿馀孽未靖，檄芝龙讨平，奉命惟谨。绩上闻，
赐“鲸海安澜”四字。卒于官。父嘉引，以子贵，赠通议大
夫。

凌迪知《万姓统谱》。